Korduvus  Korduvust arvestatakse toetuste lõikes ehk ainult  nende toetuste korral, mida taotleti mõlemal rikkumise tuvastamise aastal. Korduvust arvestatakse lisaks juhul, kui toetus loetakse mõne teise toetuse jätkuks ja selle teise toetuse taotlemise ajal on tuvastatud rikkumine (näiteks KST 2007+ -> KSM).  Kui sama nõude või standardi osas on kindlaks tehtud rikkumine enam kui kord üksteisele järgneva kolme aasta jooksul, siis vähendamise protsendi leidmiseks korrutatakse leitud sanktsioneerimise protsent korduvuse määraga, milleks on 3. Juhul, kui ka  järgnevatel aastatel tuvastatakse sama nõude või standardi osas korduvaid rikkumisi, korrutatakse iga kord eelmise korduva rikkumise vähendamise määra kolmega. Kui sel moel leitud tulemus ületab korduvuse protsendile määratud piiri (15% vähendamist), siis teavitab PRIA põllumajandustootjat, et sama rikkumise veelkordsel tuvastamisel käsitletakse seda tema tahtliku käitumisena.    NB! Toetussumma arvutamisel võetakse korduvuse korral arvesse ka 2007-2008 aasta nõuete rikkumisi, mis kehtisid enne  Nõuetele vastavuse rakendumist. N: põld oli 2008. aastal niitmata ja selle eest saadi karistada ning 2010 leidub sama rikkumine, siis läheb see juba korduvuse alla.